cafeteria utalvány Erzsébet-utalvány Le Cheque Déjeuner
Háromnegyed évvel a cafeteriarendszer átalakítása után megszüntetheti magyarországi tevékenységét a Le Cheque Déjeuner - írja a Magyar Nemzet piaci forrásokra hivatkozva. A cég és az EUFE cáfolja a kivonulást.
A lap szerint a kérdést a korábban komoly részesedéssel bíró francia utalványkibocsátó anyaországi közgyűlése heteken belül napirendre tűzheti. A francia cég távozása nem lenne meglepetés, hiszen a cafeteriarendszer idei évtől hatályos új szabályozása nyomán minimálisra, tíz százalékra esett vissza a piacon lévő cégek forgalma - tudta meg a lap a három francia utalványkibocsátót tömörítő és a kommunikációjukért felelős Étkezési Utalvány Forgalmazói Egyesüléstől(EUFE).
A rossz eredmény ellenére az EUFE nem erősítette meg a kivonulásról szóló piaci híreket, hanem azt közölte, hogy a tagcégek, ahogy korábban is, folytatják tevékenységüket, és a feltüntetett érvényességi dátumig visszaváltják az utalványokat.
"A sajtóban megjelent állításokkal szemben a Le Chèque Déjeuner a magyar piacon marad. Továbbra is kibocsátja a béren kívüli juttatások igénybevételéhez szükséges utalványait, illetve visszaváltja ezeket a rajtuk feltüntetett érvényességi idő lejártáig" - reagált közleményében a francia cég.
A Magyar Nemzet által megkérdezett szakértő szerint a cég menedzsmentje valószínűleg bízik az állami utalványok ellen indított, jelenleg is zajló uniós vizsgálat sikerében. Úgy látja azonban, ennek kimenetele egyrészt kérdéses, másrészt a döntés is évekig elhúzódhat. Hozzátette: szolgáltatónak az utalványkibocsátás befejezése után is fenn kell tartania egy kirendeltséget a csekkek visszaváltása érdekében.
Az LMP szerint igazságosabbá kell tenni a nyugdíjprémiumot 3 hónapja